Source: https://tax-fin-lex.si/Zbirke/SodnaPraksaList?nodeId=c1a927a0-d1bd-49e6-8d36-4914f8989530
Timestamp: 2019-12-15 20:43:41+00:00
Document Index: 6827177

Matched Legal Cases: ['ZKP ', 'sodišče ', 'sodišče ', 'sodišče ', 'sodišče ', 'ZKP ', 'Sodišče ', 'sodišče ']

VSL sklep I Cp 121/00
VSL42155
ZNP člen 70, 76, 76/2, 70, 76, 76/2.
pridržanje osebe v psihiatrični zdravstveni organizaciji
Dejanske ugotovitve, upoštevajoč načelo restriktivnega omejevanja človekove prostosti, ne utemeljujejo maksimalne dolžine časa pridržanja, kot ga določa 2. odst. 76. čl. ZNP. Ker psihiatrično izvedensko mnenje ne vsebuje prognoze zdravstvenega stanja oziroma odgovora na vprašanje, ali je psihično ravnovesje udeleženke trajno porušeno, ni mogoče izključiti, da se bo le to popravilo do take mere, da poseg v prostost in osebno svobodo pridržane oseba ne bo več potreben.
VSL sklep II Cp 1139/2000
VSL45092
ZOR člen 154, 155, 154, 155.
odškodninska odgovornost odvetnika - zamuda pritožbenega roka - vzročna zveza
V zvezi z ugotvljanjem obstoja vzročne zveze med odvetnikovo opustitvijo - zamudo pritožbenega roka in vtoževano škodo, ki je nastala stranki s pravnomočnostjo sodbe, je potrebno oceniti, ali bi bilo pravočasno vloženo pravno sredstvo zoper sodbo uspešno ali ne.
VDS Sodba Pdp 404/98
VDS00813
ZPP (1977) člen 368, 368. ZDR člen 36d, 36e, 36d/1, 36e/1, 36d, 36e, 36d/1, 36e/1.
trajno presežni delavec - invalid
1. Delavec sodi v zaščiteno kategorijo delavcev iz 1. odst. 36. d čl. ZDR le, če ima status invalida v času ugotavljanja presežnih delavcev pri toženi stranki, oz. če mu je kasneje v postopku pred pristojnimi organi ZPIZ priznan status invalida, z nastankom invalidnosti najkasneje do dokončnosti sklepa o prenehanju delovnega razmerja. 2. Delavec ne more zahtevati ugotovitve, da mu delovno razmerje ni prenehalo kot trajnemu presežku v sporu, ki se nanaša le na zakonitost (ugotovitvenega) sklepa delodajalca o datumu prenehanja delovnega razmerja po poteku 6-mesečnega odpovednega roka, če je predhodno izdani sklep o prenehanju delovnega razmerja, s katerim je bil določen kot trajni presežek, postal dokončen in pravnomočen, ker delavec zoper sklep ni ugovarjal.
VDS Sodba Pdp 848/98
VDS00865
ZPP člen 354, 354/2, 354, 354/2. ZDR člen 36, 36f, 36, 36f. ZDoh člen 19, 19/3, 19/3-1, 19, 19/3, 19/3-1.
odpravnina - neto znesek - trajno presežni delavec - obdavčitev
Odpravnina, izplačana zaradi prenehanja delovnega razmerja iz operativnih razlogov po predpisih o delovnih razmerjih, je prejemek, od katerega se davek od osebnih prejemkov ne plačuje po izrecni določbi 1. alinee 3. točke 19. člena Zakona o dohodnini (Ur. l. RS, št. 71/93 do 87/97). Zato delavcu pripada odpravnina v višini najmanj polovice njegove povprečne plače v zadnjih treh mesecih za vsako leto dela v organizaciji oz. pri delodajalcu, izračunana na podlagi neto in ne bruto plače.
VDS Sodba Pdp 1426/98
VDS00998
ZTPDR člen 73, 73/1.
Delavec ne more uveljavljati odškodnine za neizrabljeni letni dopust, če niso podani vsi elementi odškodninske odgovornosti v skladu s splošnimi načeli o odškodninski odgovornosti - nedopustno ravnanje, krivda na strani delodajalca, škoda na strani delavca in vzročna zveza med škodo in nedopustnim ravnanjem. Če delavec za izrabo dopusta pred uvedbo stečaja sploh ne zaprosi, ne glede na razloge (predvideni kolektivni dopust, nujno delo), ni mogoče očitati delodajalcu, da je s svojim ravnanjem delavcu onemogočil izrabo dopusta.
VDS Sodba Pdp 1801/98
VDS00862
ZPP (1977) člen 354, 354/2, 373, 373-3, 373-4, 354, 354/2, 373, 373-3, 373-4. ZOR člen 60, 61, 62, 63, 64, 65, 60, 61, 62, 63, 64, 65. ZDR člen 36, 36f, 36f/3, 36, 36f, 36f/3.
odpravnina - trajno presežni delavec - sporazum o prenehanju delovnega razmerja
Ob jasnih določbah sporazuma o prenehanju delovnega razmerja, v katerem je navedeno, da so poravnane vse medsebojne obveznosti med strankama, delodajalec ni bil dolžan še posebej opozarjati tožnice, da se s podpisom sporazuma odpoveduje odpravnini.
VSL sklep II Kp 32/2000
VSL20702
ZKP člen 201, 201/1, 201/1-1, 201, 201/1, 201/1-1.
Ker je bil obtoženec sicer s še ne pravnomočno sodbo spoznan za krivega storitve kvalificirane oblike kaznivega dejanja ropa po 3. odst. 213. čl. KZ, pred tem pa je bil že dvakrat pravnomočno kaznovan za kaznivi dejanji velike tatvine po čl. 212/1 KZ in enkrat za kaznivo dejanje lahke telesne poškodbe po čl. 133/2 in 1 KZ, je sodišče prve stopnje ravnalo pravilno, ko je do izreka obsodilne sodbe obtožencu podaljšalo pripor po 3. tč. 1. odst. 201. čl. ZKP.
VSC sodba Cpg 255/98
VSC00663
ZGZS člen 20, 20. ZUstS člen 44, 48, 44, 48.
članstvo - plačilo
Zakon o gospodarski zbornici Slovenije (Ur.l. RS št. 14/90) z odločbo ustavnega sodišča z dne 11.6.1998 (Ur.l. RS št. 49/98) ni bil razveljavljen, ugotovljeno je le neskladje z ustavo glede čl. 20 ZGZS. Pravna podlaga obveznosti plačevati članarino pa zato ni odpadla.
VDS sodba Pdp 1594/98
VDS00731
ZPP (1977) člen 154, 154/1, 166, 166/1, 368, 154, 154/1, 166, 166/1, 368. ZPP člen 498, 498.
plača direktorja - splošna kolektivna pogodba za gospodarstvo
V primeru, da je plača direktorja opredeljena v individualni pogodbi o zaposlitvi in se v ničemer ne sklicuje na Splošno kolektivno pogodbo za gospodarstvo, se tožnik - direktor neutemeljeno sklicuje na določbe SKPG, ki določa, da za poslovodne delavce in delavce s posebnimi pooblastili ne veljajo določbe kolektivne pogodbe, ki se nanašajo na plače.
VDS sodba Pdp 1537/98
VDS00710
ZPP (1977) člen 154, 154/1, 166, 166/1, 353, 353/1, 354, 354/2, 365, 365/2, 368, 154, 154/1, 166, 166/1, 353, 353/1, 354, 354/2, 365, 365/2, 368. ZDR člen 100, 100/1, 100/1-6, 100, 100/1, 100/1-6. Pravila obveznega zdravstvenega zavarovanja člen 233.
neopravičen izostanek pet delovnih dni - poziv delodajalca za vrnitev na delo - odklonitev podpisa povratnice
Če je delavka prejela sklep delodajalca, s katerim jo je ta pozval nazaj na delo, je neopravičeno izostala z dela, če se na poziv ni javila na delo, zato ji je delovno razmerje zakonito prenehalo po 6. tč. 1. odst. 100. člena ZDR. Dejstvo, da ni hotela podpisati prejema pošiljke - poziva na delo na povratnici, ne vpliva na zakonitost odločbe delodajalca.
VDS Sodba Pdp 520/98
VDS00874
ZPP (1977) člen 104, 104/2, 104/3, 373, 373-4, 104, 104/2, 104/3, 373, 373-4. ZDR člen 36f, 36f.
jezik v postopku - prevod sodbe v tuj jezik
Določbi 2. in 3. odst. 104. čl. ZPP/77, ki določata enakopravno rabo drugih jezikov jugoslovanskih narodov in narodnosti, se po osamosvojitvi Slovenije od 25.6.1991 dalje ne uporabljata več, ker nasprotujeta pravnemu redu Republike Slovenije. V skladu z določbo 11. čl. Ustave Republike Slovenije (Ur. l. RS, št. 33/91) je uradni jezik v Republiki Sloveniji slovenščina, oz. na območju, kjer živijo manjšine, tudi italijanščina in madžarščina. Po določbi 1. odst. 104. čl. ZPP morajo stranke podajati vloge sodišču v jeziku, ki je pri sodišču v uradni rabi, to pa tudi pomeni, da sodišče ni dolžno prevajati sodb in drugih pisanj v jezik drugih narodov oz. narodnosti bivše SFRJ. Če tožnik umakne tožbo v delu, ki se nanaša na razveljavitev sklepa o prenehanju delovnega razmerja, to pomeni, da izdani sklep velja. Zato ni pravne podlage za priznanje pravic iz delovnega razmerja za čas po prenehanju delovnega razmerja, posledica navedenega pa je, da je tožnikov zahtevek za plačilo nadomestila plače do ponovne zaposlitve pri drugem delodajalcu neutemeljen.
VSL sodba I Cpg 1091/98
VSL01743
ZPP (1977) člen 201, 333, 333/1, 201, 333, 333/1.
ničnost pogodbe - sosporništvo - nujno in enotno sosporništvo
Kadar je ugotovitev ničnosti vsebovana v tožbenem zahtevku, mora biti ta naperjena proti vsem pogodbenim strankam. V takem primeru namreč postane odločitev o ničnosti pravnomočna. Z učinkom pravnomočnosti pa ni mogoče odločiti o ničnosti pogodbe samo zoper eno pogodbeno stranko, zoper drugo pa ne.
VDSS sklep Pdp 1540/99
VDS00853
ZPP člen 155, 155/1. Odvetniška tarifa člen 2, 2/2. ZDDV člen 13, 13/1, 21, 21/1, 76, 76/1.
stroški postopka - odmera pravdnih stroškov - stroški zastopanja - davek na dodano vrednost (DDV) - odvetnik kot davčni zavezanec
Če je odvetnik davčni zavezanec za DDV (promet v letu 1998 večji kot 5.000.000,00 SIT, kar izkazujejo podatki v spisu), je izdatek v zvezi z zastopanjem tudi DDV, zato mora sodišče pri odločanju, katere stroške mora nasprotna stranka povrniti stranki, ki je v pravdi uspela, upoštevati tudi odvetnikovo obveznost plačila DDV od tistih stroškov odvetniškega zastopanja, ki jih prizna odvetniku po 1. odst. 155. člena ZPP.
VSL sklep I Kp 775/99
KAZENSKO MATERIALNO PRAVO - LASTNINJENJE
VSL20982
KZ (1977) člen 130, 130/1. KZ člen 392. ZLPP člen 48, 48a.
kaznivo dejanje sklenitve škodljive pogodbe - posojilna pogodba - obrestna mera
Obrestna mera R + 8% navedena v 10. tč. 48.a člena Zakona o lastninskem preoblikovanju podjetij, ne predstavlja kogentne obrestne mere, ki je bila uzakonjena s spremembami navedenega zakona v letu 1993. Določba 48.a člena Zakona o lastninskem preoblikovanju podjetij je le interpretativne narave in kogentne obrestne mere tako ne določa, kot to napačno navaja senat sodišča prve stopnje v izpodbijanem sklepu, zaradi česar ni mogoče govoriti o izključitvi retroaktivne uporabe tega določila, če je posamično kaznivo dejanje navedeno v kazenskem zakonu kot samostojnem zakonu storjeno v obliki, ki ga predvideva 48a člen Zakona o lastninskem preoblikovanju podjetij. Obrestna mera v višini R + 8 % navedena kot kriterij za izračun višine škode je tako navedena le kot tista obrestna mera, ki naj bi ohranjala vrednost sposojenih sredstev.
VDS Sodba in sklep Pdp 533/98
VDS00869
ZPP (1977) člen 354, 354/2, 358, 358-3, 373, 373-4, 354, 354/2, 358, 358-3, 373, 373-4. ZDR člen 36f, 36f-3, 36f, 36f-3. Zdoh člen 19, 19-3, 19, 19-3.
ugotovitev obstoja terjatve - predlog za izdajo dopolnilne sodbe - umik tožbe - nedovoljena pritožba - pravni interes za pritožbo
1. Če sodišče ne odloči o tožbenem zahtevku zoper eno od toženih strank in stranke ne zahtevajo izdaje dopolnilne sodbe v 15 dneh, se šteje, da je tožba zoper to stranko umaknjena. 2. Tožena stranka, zoper katero je tožba umaknjena, nima pravnega interesa za pritožbo, zato le ta ni dovoljena in se zavrže.
VSC sodba Kp 2/2000
VSC00422
ZKP člen 83, 83/1, 371, 371/1, 371/1-8, 83, 83/1, 371, 371/1, 371/1-8.
Mnenje izvedenca, ki ga je zaradi ugotovitve utemeljenosti odškodninskega zahtevka angažirala zavarovalnica, ne predstavlja dokaza, na katerega se sodba ne bi smela opirati, zato zahteva za izločitev ni utemeljena.
VSL sklep I Cp 2178/99
VSL42144
ZST člen 13, 13/1, 13, 13/1. ZPP člen 168, 168/3, 168, 168/3.
Sodišče oprosti plačila sodnih taks le v primeru, če bi bila s plačilom taks občutno obremenjena sredstva, s katerimi se preživlja ali preživljajo njeni družinski člani.
VSL sklep III Cp 1806/99
VSL42807
ZPP člen 155, 155/1, 155/2, 155, 155/1, 155/2. Odvetniška tarifa člen 2, 2/1, 2/2, 15, 15/2, 2, 2/1, 2/2, 15, 15/2.
izvršilni stroški - potrebni stroški - konferenca s stranko - davek na dodano vrednost
Stroški opomina pred uvedbo sodnega postopka se ne priznajo, če stranka obstoja takega opomina ne izkaže. Konferenca s stranko pred sestavo izvršilnega predloga ni posebno opravilo, ampak je zajeta v opravilu sestave predloga. Stroški za fotokopijo in poštnino sodijo med izdatke za stranko in se priznavajo odvetniku v višini 2 % od skupne cene storitve. Med stroške odvetniškega zastopanja sodijo stroški zastopanja po odvetniški tarifi in odvetnikovi izdatki v zvezi z zastopanjem, med katere sodi tudi davek na dodano vrednost od priznanih stroškov odvetniškega zastopanja.
VSL sodba I Cp 1424/99
VSL43414
Ker je tožeča stranka dokazala zmotno sklenjeno posojilno pogodbo in opomnila toženo stranko, da posojilo vrne, mora toženec plačati posojeni znesek.
VDS sodba Pdp 1199/98
VDS00904
ZPP (1977) člen 104, 104/2, 104/3, 353, 353/1, 354, 354/2, 354/2-9, 365, 365/2, 368, 104, 104/2, 104/3, 353, 353/1, 354, 354/2, 354/2-9, 365, 365/2, 368. UZITUL člen 4, 4/1, 4, 4/1. URS člen 11, 11.
prevajanje sodnega pisanja stranki iz ZRJ
Po osamosvojitvi Slovenije dne 25.6.1991 pred sodišči ne veljajo več v celoti določbe ZPP o jeziku v postopku (VI. poglavje ZPP), ki se nanašajo na jezik drugega jugoslovanskega naroda. Zato v sporu, ko je tekel postopek po navedenem datumu, sodišče ni bilo dolžno stranki iz ZRJ prevajati sodna pisanja v njen jezik.